
         ОБЩИНСКИ  СЪВЕТ – ЧЕРНООЧЕНЕ, ОБЛАСТ  КЪРДЖАЛИ
Р  Е  Ш  Е  Н  И  Е  № 78

               от 20.12.2013 година

На основание чл.21, ал.1, т.7 и ал.2 от ЗМСМА, чл.11 от Наредба №1/20.02.2003 г. за определяне и администриране на местните такси и цени на услуги на територията на община Черноочене, във връзка с чл.76, ал.3 от АПК и измененията и допълненията в ЗМДТ /ДВ бр.101/2013 г./, Общински съвет – Черноочене реши:
Изменя и допълва Наредба №1 от 20.02.2003 г. за определяне и администриране на местните такси и цени на услуги на територията на община Черноочене, както следва:

           ГЛАВА ПЪРВА

   ОБЩИ ПОЛОЖЕНИЯ
                         РАЗДЕЛ І
Определяне на размера на общинските такси и цени на услуги

1. В чл.8, ал.2 текстът „с изключение на приходите от такси“ се отменя.
     ГЛАВА ВТОРА

                                  МЕСТНИ ТАКСИ

 


          Раздел І

     Такса за битови отпадъци

2.  В чл.16а, ал.2, т.1 текстът „110 л.“ става „тип „Мева 120 л.“.
3.  В чл.16б, ал.3 текстът „31 октомври“ става „края“.
4.  В чл.16б, ал.8 се отменя.
5.  В чл.17 се създава нова алинея /5/ със следното съдържание:

„ /5/ Не се събира такса за битови отпадъци за услугите, предоставени на молитвени домове, храмове и манастири, в които се извършва богослужебна дейност от законно регистрираните вероизповедания в страната.“

6.  В чл.18б, ал.1 текстът „30 октомври“ става „края“.
7.  В чл.18б се създава нова алинея /5/ със следното съдържание:

„ /5/ Ако в течение на годината се възобнови ползването на имота, за който е подадена декларация по чл.18б, ал.1, собствениците или ползвателите уведомяват писмено Общината.“
            ГЛАВА ТРЕТА

ЦЕНИ НА НЕУРЕДЕНИ СЪС ЗАКОН УСЛУГИ, ОКАЗВАНИ ИЛИ ПРЕДОСТАВЯНИ ОТ ОБЩИНАТА НА ФИЗИЧЕСКИ И ЮРИДИЧЕСКИ ЛИЦА

8. В Приложение №1 към чл.47 се правят следните изменения и допълнения:


В Ред 74 накрая се допълва следният текст:

„Маркиране на дървета за премахване, разрешени за отсичане по Закона за опазване на селскостопанското имущество:

а/ Едра строителна дървесина – 6,00 лв./куб.м.;

б/ Средна строителна дървесина – 5,00 лв./куб.м.;

в/ Дребна строителна дървесина – 4,00 лв./куб.м.;

г/ Дърва за горене – 3,00 лв./куб.м.;

д/ Вършина – 2,00 лв./куб.м.;
е/ Цели стъблени секции – 8,00 лв./брой дърво“.
В гласуването участваха 17 общински съветници, от които 14 гласа “За”, 3 гласа /Фахретин Шериф, Лифат Мустафа и Вилдан Кадир/-”Против”, и “Въздържал се” – няма.

                                             ПРЕДСЕДАТЕЛ НА ОбС:          
   / БЕДРИЕ  ГАЗИЮМЕР /

